Getraunir – Knattspyrnufélagið Haukar
Laugardaginn 26. september verður flautað til leiks í getraunaleik Hauka. Skráning og 1. umferð hefst í getraunasalnum á 2. hæð ...
Í ljósi aðstæðna hefur verið ákveðið að fresta getraunastarfseminni til 3. apríl. Nánar tilkynnt síðar ...
Á laugardaginn hefst Vorleikur Haukagetrauna. Spilaðar verða 15 umferðir. Veglegir vinningar. Allir velkomnir. Kaffiveitingar. Hefst kl. 10:30 ...
Haukar standa fyrir öflugu getraunastarfi undir getraunanúmerinu 221.
Getraunastarfið er frábær vettvangur til að hitta félaganna yfir léttu spjalli. Það er líka mikilvægt að við tökum öll þátt í þessu frábæra starfi og eflum þannig félagið okkar til enn frekari dáða. Getraunastarfið er opið öllum. Starfsárið 2011-2012 verður sú nýbreytni að keyrðir eru tveir leikir samtímis.
Annars vegar hinn sívinsæla hópleik, sem verður með sama hætti og undanfarin ár. Leikurinn er byggður upp á tveggja manna liðum og keppt er í riðlum. Hópleikurinn er ætlaður mömmum og mæðgum, pöbbum og feðgum, öfum og ömmum, vinum og vinkonum, vinnufélögum, veiðifélögum og saumaklúbbum. Með öðrum orðum öllum sem vilja taka þátt í skemmtilegum leik með skemmtilegu fólki. Engin sérþekking er nauðsynleg og hægt að nota frjálsa aðferð í niðurröðun úrslita. Það þekkist að menn hafi náð góðum árangri með því að spá í úrslit eftir fjölda stafa í orði félags eða með því að spá því liði sigri sem er framar í stafrófinu. Það eiga allir Haukafélagar að kunna leikinn.
Í ár verður þeim Haukafélögum sem telja sig vera "getraunasérfræðingar" boðið upp á nýbreytni í svokallaðri meistaradeild. Meistaradeildin gengur þannig fyrir sig að lið keppa innbyrðis. Allir geta stofnað lið en sú kvöð fylgir að liðin þurfa að kaupa í hverri viku á meðan leiknum stendur að lámarki 250 raðir og að hámarki 290 raðir til að taka þátt í leiknum. Liðin keppa síðan innbyrðis og síðan gildir að sá sem fær fleiri rétta vinnur viðureignina og fær 3 stig. Fái báðir jafnmarga rétta fær hvor keppandi eitt stig.
Opnunartími getrauna verður á tímanum 10:00 til 13:00 allt árið. Við hlökkum til að sjá ykkur öll í skemmtilegu getraunastarfi í vetur og að sjálfsögðu eru allir velkomnir í kaffi, óháð því hvort menn taki þátt í getraunaleikjunum. Reglur leiksins og fréttir er að finna á heimasíðunni.